_:nff5f4c0c6fac47728576955e3ab5c2b9xb0
<http://schema.org/articleBody>
"Bratislava 8. októbra (TASR) - V dôsledku pandémie a následného uzavretia knižníc došlo v roku 2020 k zníženiu výpožičiek až o 31 percent. Uvádza to Komplexná správa o stave realizácie Stratégie rozvoja slovenského knihovníctva na roky 2015 – 2020, ktorú vo štvrtok (7. 10.) zobrala vláda na vedomie.\r\n\r\nMinisterstvo kultúry (MK) SR v tejto súvislosti pripomína, že pri súčasnom legislatívnom nastavení by takýto výrazný pokles mal za následok nepriaznivý ekonomický dosah na autorov.\r\n\r\nV súčasnosti platné opatrenie prerozdeľuje nositeľom práv za rozširovanie predmetov ochrany vypožičaním, realizovaným prostredníctvom knižničného systému Slovenskej republiky paušálnu ročnú sadzbou v sume 300.000 eur, pričom výška príspevku sa znižuje alebo zvyšuje, ak sa počet výpožičiek medziročne zníži, respektíve zvýši o štyri percentá. „Ministerstvo kultúry v auguste preto predložilo návrh novelizácie opatrenia, aby sa v období mimoriadnej situácie a dvojročnom následnom období po jej odvolaní zachoval rovnaký objem finančných prostriedkov vyplácaných autorom,“ pripomenul rezort.\r\n\r\nNávrh aktualizácie opatrenia prešiel 11. septembra medzirezortným pripomienkovým konaním."
<https://www.teraz.sk/kultura/pocet-vypoziciek-v-knizniciach-v-ro/582124-clanok.html?utm_source=teraz&utm_medium=organic&utm_campaign=click&utm_content=.%253BsKult%25C3%25BAra>